Page:Cherrie and the slae.pdf/28

 16 THE CHERRIE XXX. Burnt bairns with fire the dauger dreads, Sae I believe thy bosom bleeds, Since last that fire thou felt: Besides that, seldom times thou sees, That ever Courage keeps the keys Of knowledge at his belt : Though he bid forward with his guns, Small powder he provides : Be not a novice of that nuns, Wha saw not baith the sides : Fule haste aye, almaist aye, Owresails the sight of some ; Wha huiks not, wha luiks not, What afterward may come. XXXI Yet Wisdom wisheth thee to weigh This figure in philosophie, A lesson worth to lear; Which is, in time for to tak tent, And not when time is past, repent, And buy repentance dear. Is there nae honour after life, Except thou slay thy sell ? Wherefore hath ATROPOS that knife ? I trow thou cannot tell. Wha but it, wald cut it, Which CLOTHO scarce hath spun, Destroying thy joying, Before it be begun.